amanoisuno/poet huggingface dataset:
題寺壁二首 呂群
路行三蜀盡，身及一陽生。賴有殘燈火，相依坐到明。社後辭巢燕，霜前別蒂蓬。願為蝴蝶夢，飛去覓關中。
黃蜀葵 崔涯
野欄秋景晚，疏散兩三枝。嫩碧淺輕態，幽香閑澹姿。露傾金盞小，風引道冠欹。獨立悄無語，清愁人詎知。
詠春風 崔涯
動地經天物不傷，高情逸韻住何方。扶持燕雀連天去，孤雲雖是無心物，借便吹教到帝鄉。
竹 崔涯
領得溪風不放回，傍窗緣砌遍庭栽。須招野客為鄰住，誰憐翠色兼寒影，靜落茶甌與酒杯。
俠士詩 崔涯
太行嶺上二尺雪，崔涯袖中三尺鐵。一朝若遇有心人，出門便與妻兒別。
別妻 崔涯
隴上泉流隴下分，斷腸嗚咽不堪聞。嫦娥一入月中去，巫峽千秋空白雲。
雜嘲二首 崔涯
二年不到宋家東，阿母深居僻巷中。含淚向人羞不語，琵琶弦斷倚屏風。日暮迎來香合中，百年心事一宵同。寒雞鼓翼紗窗外，已覺恩情逐曉風。
悼妓 崔涯
赤板橋西小竹籬，槿花還似去年時。淡黃衫子渾無色，腸斷丁香畫雀兒。
自蘇州至望亭驛有作 郭良驥
南浦菰蒲繞白蘋，東吳黎庶逐黃巾。野棠自發空流水，那堪回首長洲苑，烽火年年報虜塵。
鄴中行 郭良驥
年去年來秋更春，魏家園廟已成塵。只今惟有西陵在，無複當時歌舞人。
公無渡河 王睿
濁波洋洋兮凝曉霧，公無渡河兮公竟渡。風號水激兮呼不聞，提壺看入兮中流去。浪擺衣裳兮隨步沒，沉屍深入兮蛟螭窟。蛟螭盡醉兮君血幹，推出黃沙兮泛君骨。當時君死妾何適，遂就波濤合魂魄。願持精衛銜石心，
松 王睿
寒松聳拔倚蒼岑，綠葉扶疏自結陰。丁固夢時還有意，好是特凋群木後，護霜淩雪翠逾深。
竹 王睿
庭竹森疏玉質寒，色包蔥碧盡琅玕。翠筠不樂湘娥淚，此君引鳳為龍日，聳節稍雲直上看。
解昭君怨 王睿
莫怨工人醜畫身，莫嫌明主遣和親。當時若不嫁胡虜，只是宮中一舞人。
祠漁山神女歌二首 王睿
蓪草頭花椰葉裙，蒲葵樹下舞蠻雲。引領望江遙滴酒，白蘋風起水生文。棖棖山響答琵琶，酒濕青莎肉飼鴉。樹葉無聲神去後，紙錢灰出木綿花。
牡丹 王睿
牡丹妖豔亂人心，一國如狂不惜金。曷若東園桃與李，果成無語自成陰。
秋 王睿
蟬噪古槐疏葉下，樹銜斜日映孤城。欲知潘鬢愁多少，一夜新添白數莖。
燕 王睿
海燕雙飛意若何，曲梁嘔嘎語聲多。茅簷不必嫌卑陋，猶勝吳宮爇爾窠。
白雲向空盡 焦郁
白雲升遠岫，搖曳入晴空。乘化隨舒卷，無心任始終。欲銷仍帶日，將斷更因風。勢薄飛難定，天高色易窮。影收元氣表，光滅太虛中。倘若從龍去，還施濟物功。
春雪 焦鬱
散漫天涯色，乘春四望平。不分殘照影，何處斷鴻聲。繚繞先經塞，霏微近過城。因風低未斂，帶雨重還輕。幹呂知時泰，如膏候歲成。小儒同品物，無以答皇明。春雪空蒙簾外斜，霏微半入野人家。長天遠樹山山白，不辨梅花與柳花。
贈去婢 崔郊
公子王孫逐後塵，綠珠垂淚滴羅巾。侯門一入深如海，從此蕭郎是路人。
江西投謁所知為典客所阻因賦 劉魯風
萬卷書生劉魯風，煙波萬里謁文翁。無錢乞與韓知客，名紙毛生不肯通。
玉清行 柳泌
遙遙寒冬時，蕭蕭躡太無。仰望蕊宮殿，橫天臨不虛。下看白日流，上造真皇居。西牖日門開，南衢星宿疏。王母來瑤池，慶雲擁瓊輿。嵬峨丹鳳冠，搖曳紫霞裾。照徹聖姿嚴，飄颻神步徐。仙郎執玉節，侍女捧金書。靈香散彩煙，北闕路輧闐。龍馬行無跡，歌鐘聲沸天。馭風升寶座，郁景晏華筵。妙奏三春曲，高羅萬古仙。七珍飛滿座，九液酌如泉。靈佩垂軒下，旗幡列帳前。獅麟威赫赫，鸞鳳影翩翩。顧盼乃須臾，已是數千年。
瓊台 柳泌
崖壁盤空天路回，白雲行盡見瓊台。洞門黯黯陰雲閉，金闕曈曈日殿開。
操蓮曲 何希堯
錦蓮浮處水粼粼，風外香生襪底塵。荷葉荷裙相映色，聞歌不見採蓮人。
一枝花 何希堯
幾樹晴葩映水開，亂紅狼藉點蒼苔。東風留得殘枝在，為惜餘芳獨看來。
柳枝詞 何希堯
大堤楊柳雨沉沉，萬縷千條惹恨深。飛絮滿天人去遠，東風無力系春心。
海棠 何希堯
著雨胭脂點點消，半開時節最妖嬈。誰家更有黃金屋，深鎖東風貯阿嬌。
遺臨平監吏 朱沖和
三千裏外布干戈，果得鯨鯢入網羅。今日寶刀無殺氣，只緣君處受恩多。
荻塘西莊贈房元垂 張光朝
門在荻塘西，塘高何聯聯。往昔分地利，遠近無閒田。水國信汙下，霖霪即成川。苗稼盡淹沒，茲鄉獨豐年。家肥待親懿，人樂思管弦。日晏始能起，盥漱看廚煙。醞酒寒正熟，養魚長食鮮。黃昏鐘未鳴，偃息早已眠。何意久城市，寂寥丘中緣。俯仰在顏色，區區人事間。憶昔炎漢時，乃知綺季賢。靜默不能仕，養老終南山。
天門街西觀榮王聘妃 張光朝
仙媛來朱邸，名山出紫微。三周初展義，百兩遂言歸。鄭國通梁苑，天津接帝畿。橋成烏鵲助，蓋轉鳳凰飛。霜仗迎秋色，星缸滿夜輝。從茲磐石固，應為得賢妃。
天門街西觀榮王聘妃 梁鉉
帝子乘龍夜，三星照戶前。兩行宮火出，十裏道鋪筵。羅綺明中識，簫韶暗裏傳。燈攢九華扇，帳撒五銖錢。交頸文鴛合，和鳴彩鳳連。欲知來日美，雙拜紫微天。